stanford-oval/wikipedia huggingface dataset:
יחסי אנגולה–גרמניה
יחסים כלכליים

בשנת 2016, שווי הסחורה שיוצאה מגרמניה לאנגולה הגיעה לסך 291 מיליון דולר אמריקאי והיא כללה שסתומים, מחשבים, טורבינות גז, שנאים, דיו, קמח לבן, מכוניות, צינורות ברזל, חלב ועוד. באותה שנה, שווי הסחורה שיוצאה מאנגולה לגרמניה הגיעה לסך 152 מיליון דולר אמריקאי והיא כללה בעיקר נפט גולמי(74%) ונפט מזוקק(19%).
בשנת 2015, שווי הסחורה שיוצאה מגרמניה לאנגולה הגיעה לסך 290 מיליון דולר אמריקאי והיא כללה משאבות אוויר, טורבינות הידראוליות, טלפונים, שנאים, מכונות חלב, דיו, בשר חזיר, גבינה, חלב, בגדים משומשים ועוד. באותה שנה, שווי הסחורה שיוצאה מאנגולה לגרמניה הגיעה לסך 74.1 מיליון דולר אמריקאי והיא כללה בעיקר נפט גולמי(80%) ונפט מזוקק (19%).
ייצוג

אנגולה מיוצגת בגרמניה על ידי 4 קונסוליות שהיא מחזיקה בברמן, דיסלדורף, פרנקפורט ומינכן ועל ידי שגרירות שהיא מחזיקה בברלין, בירת המדינה.
גרמניה מיוצגת באנגולה על ידי שגרירות שהיא מחזיקה בלואנדה, בירת המדינה.
יחסי ג'יבוטי–צרפת

| יחסי ג'יבוטי–צרפת |
| --- | --- |
ג'יבוטי: צרפת


ג'יבוטי: צרפת
שטח (בקילומטר רבוע)
23,200: 643,801
אוכלוסייה
1,172,573: 66,574,294
תמ"ג (במיליוני דולרים)
4,099: 3,030,904
תמ"ג לנפש (בדולרים)
3,495: 45,527
משטר
דמוקרטיה נשיאותית: רפובליקה נשיאותית למחצה ודמוקרטיה פרלמנטרית למחצה

היחסים בין הרפובליקה הצרפתית לבין רפובליקת ג'יבוטי הם יחסים היסטוריים אשר החלו בהיותה של ג'יבוטי מושבה צרפתית משנת 1962. צרפת שלטה על ג'יבוטי עד שנת 1977, השנה בה ג'יבוטי זכתה לעצמאות. לג'יבוטי וצרפת הסכמים רבים בתחומים כמו: ביטחון, פוליטיקה וכלכלה. הבסיס הצרפתי הגדול ביותר באפריקה ממוקם על אונייה במימייה הטריטוריאליים של ג'יבוטי. בדצמבר 2023 נמצא הסכם חדש לשיתוף פעולה ביטחוני בדיון לחידוש.
יששכר בעריש אייכנשטיין (דולינה)

רבי יששכר בער (בעריש) אייכנשטיין (מכונה: ר' בעריש מדולינא; ה'תקצ"ה – כ"ט בשבט ה'תרמ"ו) היה אדמו"ר חסידי, הראשון בשושלת דולינא.
ביוגרפיה

רבי בעריש נולד בזידיטשוב בשנת ה'תקצ"ה לרבי יצחק אייזיק אייכנשטיין (המהרי"א מזידיטשוב). לאחר נישואיו לבתו של רבי אברהם מסטרטין התמנה בשנת ה'תרט"ז לדיין בעיר ועם פטירת אביו בט' בסיון ה'תרל"ג נתמנה לרבה ואדמו"רה של דולינא. במהלך כהונתו נסע להרבה צדיקי דורו וכך נודע כאדמו"ר מדולינא. רבי בעריש הביא לייסוד קהל מחזיקי הדת בלמברג[דרוש מקור] והיה סמכות תורנית לקהילה ביחד עם האדמו"רים מבעלזא, ויז'ניץ ושינאווא.
רבי בעריש נפטר בכ"ט בשבט ה'תרמ"ו כשהוא בן חמישים ואחת שנים בלבד, את מקומו מילא בנו רבי יהודה צבי הירש. לאחר פטירתו קובצו דברי תורתו בספר "ליקוטי מהר"י".
צאצאיו

רבי יהודה צבי הירש אייכנשטיין, האדמו"ר מדולינא (נפטר ה'תרס"ט)
אשת רבי פנחס רוקח מקארוב
אשת רבי יעקב יצחק דוד (תרכ"ו - י"ג באדר תרצ"ב) מסטורוז'ינץ, בן רבי ברוך הגר מויז'ניץ
ראו גם

חסידות זידיטשוב
| --- | --- |
בקרת זהויות :  NLI: 987007308088105171  VIAF: 298199511   WorldCat (עם VIAF): 298199511
כלכלה עירומה

| --- | --- |

כריכת הספר בעברית
 מידע כללי
 מאת:  צ'ארלס וילן
 שפת המקור:  אנגלית
 סוגה:  פילוסופיה ומדע
 נושא:  כלכלה 
 הוצאה
 הוצאה:  ו. ו. נורטון אנד קומפני 
 הוצאה בשפת המקור:  W. W. Norton & Company
 תאריך הוצאה:  15 בספטמבר 2002
 מספר עמודים:  306
 הוצאה בעברית
 הוצאה:  ידיעות אחרונות, ספרי חמד
 תרגום:  מיכל אילן
 קישורים חיצוניים
 הספרייה הלאומית:  002540694
 
כלכלה עירומה - מפשיטים את מדע הכלכלה (באנגלית: Naked Economics: Undressing the Dismal Science) הוא ספר מאת הכלכלן צ'ארלס וילן.
הספר מבקש לתרגם ולפשט את מדע הכלכלה לאנשים בעלי ידע מועט או ללא ידע כלל בכלכלה. עיתון השיקגו טריביון כתב בביקורת על הספר: "הספר מתרגם את הז'רגון המקצועי, הקשה ולעיתים סתום של הכלכלה המקצועית לשפה נגישה עבור אנשים בעלי צימאון אינטלקטואלי החווים תסכול כאשר הם ניגשים לתחום".
הכלכלן פרופסור ברטון מלכיאל כתב על הספר, שפורסם על הכריכה האחורית של המהדורה בעברית: "לא פעם חשבתי בעצמי לכתוב מבוא בסיסי לכלכלה... אילו הייתי עושה את זה, זהו הספר שהייתי רוצה לכתוב".
חתן פרס נובל לכלכלה הכלכלן היהודי פרופסור גארי בקר בהמלצתו על הספר, שאף היא מופיעה על הכריכה: "אני ממליץ על הספר הזה לכל מי שרוצה להבין כלכלה בסיסית בלי יותר מדי כאב ועם הרבה מאוד הנאה".
לכל אורכו, הספר מציג השקפת עולם כלכלית התומכת בכלכלת שוק חופשי וצמצום ההתערבות הממשלתית.
לקריאה נוספת

כלכלה עירומה - מפשיטים את מדע הכלכלה - מאת צ'ארלס וילן, תרגמה מאנגלית: מיכל אילן. מבוא: יהודה מלצר. ספרי עליית הגג, הוצאת ידיעות אחרונות, ספרי חמד, תל אביב - 2006.
יחסי אנגולה–הודו

| יחסי אנגולה–הודו |
| --- | --- |
אנגולה: הודו


אנגולה: הודו
שטח (בקילומטר רבוע)
1,246,700: 3,287,263
אוכלוסייה
38,173,511: 1,454,183,987
תמ"ג (במיליוני דולרים)
84,723: 3,549,919
תמ"ג לנפש (בדולרים)
2,219: 2,441
משטר
דמוקרטיה נשיאותית: רפובליקה פדרלית

ראש ממשלת הודו נרנדרה מודי נפגש עם נשיא אנגולה ז'ואאו לורנסו בשולי פסגת BRICS ביוהנסבורג שבדרום אפריקה, 2018
יחסי אנגולה–הודו הם היחסים הדיפלומטיים שבין רפובליקת אנגולה לבין הרפובליקה של הודו. שתי המדינות הן חברות מלאות בארגון המדינות הבלתי-מזדהות.
סקירה כללית

הודו החלה ליצור קשרים עם אנגולה עוד לפני שאנגולה הכריזה על עצמאותה, הודו תמכה במאבק החופש האנגולי כנגד השלטון הקולוניאלי הפורטוגזי. לאחר שאנגולה הכריזה על עצמאותה בשנת 1975, הודו תמכה בתנועה העממית לשחרור אנגולה. מנהיגיה של אנגולה מעריכים את תמיכתה העקבית של הודו בעבר, וכן הממשל האנגולי מקווה שהמדינות יפתחו את קשריהן בתחומי החקלאות, התעשייה והטכנולוגיה.
בעבר, הקהילה ההודית באנגולה הייתה מוערכת בכ-3,000 בני אדם, שרובם היו עוסקים בקייטרינג, סופרמרקטים, מסחר ושירותים אחרים. לעומת זאת, נכון ל-2016, הקהילה ההודית באנגולה מוערכת בכ-500 בני אדם. שרובם עוסקים בתחום הנפט הימי.
סחר

בשנת 2016, שווי הסחורה שיוצאה מאנגולה להודו הגיעה לסך 1.81 מיליארד דולר אמריקאי והיא כללה נפט גולמי, גזי נפט, גרניט, יהלומים, עץ קשה, גרוטאות אלומיניום, צינורות גומי ועוד. באותה השנה, שווי הסחורה שיוצאה מהודו לאנגולה הגיעה לסך 140 מיליון דולר אמריקאי והיא כללה תרופות רפואיות, סבון, דם של בני אדם או בע"ח, דבק, ערכות ייצור חשמליים, מעגלים משולבים, אורז, קמח חיטה, פירות טרופים, אגוזים, בשר בקר קפוא, מכוניות, טרקטורים, חלקי רכב, ריבה, סוכר, מים בטעמים, נייר, חוברות, מלח, מכסי פלסטיק, דגים מעובדים, תבלינים ועוד.
בשנת 2015, שווי הסחורה שיוצאה מאנגולה להודו הגיעה לסך 2.81 מיליארד דולר אמריקאי והיא כללה נפט גולמי(95%), גבס, יהלומים, גרוטאות ברזל ואלומיניום, בטריות חשמליות, עץ קשה ועוד. באותה השנה, שווי הסחורה שיוצאה מהודו לאנגולה הגיעה לסך 321 מיליון דולר אמריקאי והיא כללה תרופות, בגדים משומשים, בשר בקר קפוא, איברים של בע"ח, סבון, מוצרי טיפוח, מוצרי שיער, מכוניות, אופנועים, טרקטורים, חלקי רכב, מכסי פלסטיק, גלגלי גומי, אבקת סוכר, מוצרים אפויים, אלכוהול, מוצרי ברזל, מוצרי אבץ, מוצרי אלומיניום, מלח, חול, אורז, קמח חיטה, ירקות יבשים ועוד.
ייצוג

אנגולה מיוצגת בהודו על ידי שגרירות שהיא מחזיקה בניו דלהי, בירת המדינה.
הודו מיוצגת באנגולה על ידי שגרירות שהיא מחזיקה בלואנדה, בירת המדינה.
יחסי אנגולה–זימבבואה

| יחסי אנגולה–זימבבואה |
| --- | --- |
אנגולה: זימבבואה


אנגולה: זימבבואה
שטח (בקילומטר רבוע)
1,246,700: 390,757
אוכלוסייה
38,173,511: 16,713,567
תמ"ג (במיליוני דולרים)
84,723: 26,538
תמ"ג לנפש (בדולרים)
2,219: 1,588
משטר
דמוקרטיה נשיאותית: רפובליקה

יחסי אנגולה–זימבבואה הם היחסים הדו-צדדיים בין רפובליקת אנגולה לבין רפובליקת זימבבואה.
היחסים בין שתי המדינות התאפיינו בשיתוף פעולה מאז כינונם.
מלחמת האזרחים באנגולה

נשיא זימבבואה מוגאבה ונשיא דרום אפריקה, נלסון מנדלה, נפגשו בלוסקה שבזמביה ב-15 בנובמבר 1994 כדי לקדם את התמיכה בפרוטוקול לוסקה, הסכם שלום שנחתם באוגוסט, שניסה לשים קץ למלחמת האזרחים באנגולה. מוגאבה ומנדלה אמרו שניהם כי הם מוכנים להיפגש עם ג'ונאס סאווימבי, מנהיג אוניטה, קבוצה פרו-מערבית חמושה. מנדלה ביקש מסאווימבי לבוא לדרום אפריקה, אבל סאווימבי לא נענה לבקשתו.
ב -1998 קנתה ממשלת אנגולה תחמושת ומדים מתעשיות ההגנה של זימבבואה, תוך הפרה של אמברגו הנשק שנקבע על פי פרוטוקול לוסקה. הודות למשלוחי נשק זרים החזירה ממשלת אנגולה את כוחה, וסיימה בשנת 2002 את מלחמת האזרחים.
מלחמת קונגו השנייה

אנגולה, נמיביה וזימבבואה התערבו במלחמת הקונגו השנייה (1998–2003), נלחמו בשם נשיא קונגו ג'וזף קבילה נגד התנועה לשחרור קונגו ואוגנדה, והפגנה הקונגולית למען הדמוקרטיה ורואנדה. בעוד כוחות חמושים נאמנים לאנגולה ומדינות שכנות אחרות נסוגו בשנת 2002 מהמדינה, כוחות רואנדה וזימבבואה נשארו בקונגו.
יחסים דיפלומטים

אנגולה מחזיקה בשגרירות בהארארה. מאידך, זימבבואה מחזיקה בשגרירות בלואנדה.
כביש הטבעת של סנקט פטרבורג

| --- | --- |


חלק מכביש הטבעת הפטרבורגי
 מידע כללי
 כינוי:  כביש A118
 ציר:  כביש היקפי
 כביש מהיר:  לכל אורכו
 אורך:  142 ק"מ
 מיקום
 ערים ראשיות:  סנקט פטרבורג
 קואורדינטות:  59°58′32″N 30°09′42″E﻿ / ﻿59.97555556°N 30.16166667°E﻿ / 59.97555556; 30.16166667
  מפת מיקום  מפה מפורטת    he tabBackground:;tabBorder:#aaa;defaultTab:0;
 
כביש הטבעת של סנקט פטרבורג (ברוסית: Кольцева́я автомоби́льная доро́га вокру́г го́рода Санкт-Петербу́рга) הוא כביש מהיר הסובב את העיר ומקשר עיירות במחוז לנינגרד אל העיר. אורכו 142.15 ק"מ.
היסטוריה

רעיון הכביש עלה לראשונה ב-1965, אולם התקדמות אמיתית ניכרה רק ב-1984 כאשר הסניף האזורי של המפלגה הקומוניסטית והנהלת העיר הסכימו על בניית כביש. בשנת 1995 הכביש נכנס לתוכנית הלאומית לסלילת כבישים ברחבי רוסיה. הלכה למעשה, הבנייה החלה רק ב-1998. בשנת 2011 הושלמה בנייתו של הכביש.
מאפיינים

אורך: 142 קילומטרים
רוחב: 17–32 מטרים
נתיבים: 4 עד 8
גשרים ותמיכה: 105
תעלה: 1
צמתים וגדרות הפרדה: 26
הגבלת מהירות: 110 קמ"ש
ראו גם

כביש הטבעת של מוסקבה
הערות שוליים

↑  Вокруг Петербурга без остановок — в полном объёме открывается движение по кольцевой автодороге
כיכר השוק

כיכר השוק היא כיכר המיועדת למסחר, בה מתקיים שוק. כיכר כזה הוא מאפיין חשוב של ערים וכפרים רבים ברחבי העולם. כיכר שוק היא אזור פתוח שבו נמצאים דוכני שוק המיועדים באופן מסורתי למסחר, בדרך כלל ביום מסוים בשבוע המכונה "יום שוק".
כיכר שוק אנגלית טיפוסית מורכבת משטח מרובע או מלבני, או לפעמים רק הרחבה של הרחוב הראשי. הוא נמצא בדרך כלל במרכז העיירה, מוקף בבניינים מרכזיים כמו כנסיית הקהילה, בית העירייה, חנויות ומלונות, סניף הדואר, יחד עם חנויות קטנות יותר ושטחי עסקים. לפעמים יש במרכז הכיכר בניין שוק מקורה קבוע, והאזור כולו הוא מקום מפגש מסורתי של אנשים מקומיים, כמו גם מרכז מסחרי.
גלריה

כיכר השוק בדורטמונד, וסטפאליה, גרמניה
כיכר השוק, הלסינקי , פינלנד
הכיכר המרכזית, קרקוב, פולין
ראו גם

כיכר עירונית
הערות שוליים

↑  הגדרת כיכר השוק, באתר מילון קולינס אנגלי
| --- | --- |
בקרת זהויות :  GND: 4132394-4
יחסי ג'יבוטי–סורינאם

| יחסי ג'יבוטי–סורינאם |
| --- | --- |
ג'יבוטי: סורינאם


ג'יבוטי: סורינאם
שטח (בקילומטר רבוע)
23,200: 163,820
אוכלוסייה
1,172,573: 635,793
תמ"ג (במיליוני דולרים)
4,099: 3,782
תמ"ג לנפש (בדולרים)
3,495: 5,949
משטר
רפובליקה

שגריר ג'יבוטי באו"ם ושגרירת סורינאם באו"ם בעת החתימה על ההסכם שייסד את היחסים הדיפלומטיים בין המדינות, פברואר 2020
יחסי ג'יבוטי–סורינאם הם היחסים הדיפלומטיים הרשמיים בין רפובליקת ג'יבוטי ובין רפובליקת סורינאם.
סקירה כללית

היחסים הרשמיים בין המדינות יוסדו ב-21 בפברואר 2020 כשנחתם בניו יורק מסמך רשמי בידי מוחמד סיאד דואלה, שגריר ג'יבוטי לאומות המאוחדות, ובידי קיטי סוויב, שגרירת סורינאם לאומות המאוחדות. המשרד לענייני חוץ, לעסקים בינלאומיים ולשיתוף פעולה בינלאומי של סורניאם פרסם הצהרה בה נאמר שמאחורי ההסכם עמד רצון של סורינאם להגביר את הקשרים שלה עם מדינות אפריקה, ושני השגרירים אמרו שהמהלך הוא צעד ראשון בדרך להגברת שיתוף הפעולה בין העמים של ג'יבוטי וסורינאם.
יחסי ג'יבוטי–קניה

| יחסי ג'יבוטי–קניה |
| --- | --- |
ג'יבוטי: קניה


ג'יבוטי: קניה
שטח (בקילומטר רבוע)
23,200: 580,367
אוכלוסייה
1,172,573: 56,708,094
תמ"ג (במיליוני דולרים)
4,099: 107,441
תמ"ג לנפש (בדולרים)
3,495: 1,895
משטר
דמוקרטיה נשיאותית: רפובליקה

נשיא קניה אוהורו קניאטה (מימין) עם נשיא ג'יבוטי אסמאעיל עומאר גואלה בפסגה /של מדינות AMISOM בג'יבוטי, 2016
יחסי ג'יבוטי–קניה הם היחסים הדיפלומטיים והדו-צדדיים בין רפובליקת ג'יבוטי לרפובליקת קניה. שתי המדינות חברות באיחוד האפריקאי ובאומות המאוחדות.
היחסים הדיפלומטיים

היחסים הדיפלומטיים בין ג'יבוטי לקניה החלו ב-27 ביוני 1977, מיד לאחר עצמאותה של ג'יבוטי.
נשיא ג'יבוטי, אסמאעיל עומאר גואלה, ביקר בקניה במאי 2018, ונשיאי המדינות חתמו על מספר הסכמים ביחד.
במאי 2021, נשיא קניה, אוהורו קניאטה, ביקר בג'יבוטי.
שתי המדינות חברות מייסדות של השוק המשותף של אפריקה המזרחית והדרומית.
נציגויות דיפלומטיות

לג'יבוטי שגרירות בבירה ניירובי.
לקניה שגרירות בבירה ג'יבוטי.
יששכר בעריש אייכנשטיין (זידיטשוב)

רבי ישכר בעריש אייכנשטיין (ה'תקל"ה – ז' בסיון ה'תקצ"ב) היה אדמו"ר חסידי בדור השני בשושלת זידיטשוב.
ביוגרפיה

ישכר בעריש נולד בגליציה בשנת ה'תקל"ה לרבי יצחק אייזיק אייכנשטיין (הראשון) מספרין ולהינדא בת רבי צבי, ונישא לעטיא בתו של רבי אליהו לבינגר. לאחר פטירת אחיו רבי צבי הירש אייכנשטיין אבי חסידות זידיטשוב בי"א בתמוז ה'תקצ"א הוכתר רבי ישכר בעריש כאדמו"ר מזידיטשוב במקומו.
בז' בסיון ה'תקצ"ב, כשנה בלבד לאחר תחילת כהונתו באדמו"רות נפטר רבי ישכר בעריש ונטמן בסקולע. את מקומו מילא חתנו ואחיינו, רבי יהודה צבי הירש אייכנשטיין מראזלה במקביל לאביו רבי משה אייכנשטיין שכיהן בסאמבור.
צאצאיו

רבי יצחק אייזיק אייכנשטיין, (מהרי"א מזידיטשוב) כיהן כאדמו"ר מזידיטשוב אחר פטירת גיסו.
בתו אשת רבי יהודה צבי הירש מראזלה (בן רבי משה מסאמבור), מילא מקום חמיו באדמו"רות.
ראו גם

חסידות זידיטשוב
הערות שוליים

↑  בן רבי צבי אייכנשטיין בן רבי אלכסנדר אייכנשטיין מסטבניק, בן רבי צבי איינכשטיין חתנו של רבי יום-טוב ליפמן הלר (התוספות יום-טוב)
לאונרד קוטרל

| --- | --- |
אין תמונה חופשית
 לידה:  21 במאי 1913 
 פטירה:  6 באוקטובר 1974 (בגיל 61) 
 מדינה:  הממלכה המאוחדת 
 שפות היצירה:  אנגלית 
 
לאונרד אריק קוטרל (באנגלית: Leonard Eric Cottrell‏; 21 במאי 1913 - 6 באוקטובר 1974) היה סופר, עיתונאי ושדרן בריטי. מרבית ספריו היו ספרי היסטוריה פופולרית על העת העתיקה.
ביוגרפיה

קוטרל נולד בטטנהול שבמחוז וולברהמפטון בבריטניה. אביו היה ויליאם קוטרל, ואמו הייתה ביאטריס טוטל. הוא למד בבית הספר קינג אדוארד (King Edward's School) בברמינגהאם, ומגיל צעיר התעניין רבות בהיסטוריה וקריאה. לאחר סיום לימודיו החל לעבוד כעיתונאי, וכתב מאמרים בנושאים היסטוריים עבור מגזינים שונים. כחלק מכתיבתו, בשנות ה-30 של המאה ה-20 הוא סייר בעצמו על גבי אופנוע בכל האתרים ההיסטוריים באנגליה. בנסיעות אלה, לעיתים קרובות הוא התלוותה אליו בדוריס סוויין, שאותה נשא לאישה מאוחר יותר. לאחר שרכש ניסיון בכתיבה, ב-1937 הוא החל לעבוד עבור ה-BBC ואף כתב תסריטים לסרטי תעודה. במהלך מלחמת העולם השנייה, הוא ביקש לשרת בחיל האוויר המלכותי, אולם נדחה מסיבות רפואיות. עם זאת, הוא הוצב בזירת הים התיכון במסגרת עבודתו ככתב של ה-BBC. חוויותיו ככתב מלחמה היוו את הבסיס לספרו "All Men are Neighbours" אשר יצא לאור ב-1947.
במהלך טיול למצרים ב-1947 הוא ראה לראשונה את הפירמידות, עמק המלכים, והאתרים העתיקים האחרים, וגם פגש מלומדים רבים שעסקו בחקר מצרים העתיקה. הוא והתרשם כל כך עד ששכנע את ה-BBC לתת לו לכתוב ולהפיק סדרה של תוכניות על התגליות הארכאולוגיות במצרים. התוכניות היו מוצלחות מאוד, וב-1950 הוא כתב ספר בשם "The Lost Pharaohs" (הפרעונים האבודים). במהלך שנות ה-50 של המאה ה-20 הוא פרסם ספרים נוספים אשר עסקו בארכאולוגיה מנקודת מבט פופולרית. הוא אמר פעם: "אף פעם לא העמדתי פנים שאני ארכאולוג, למרות שהיום אני נחשב לעיתים קרובות כאחד. אני בעצם סופר על ארכאולוגיה ועל נסיעות. התפקיד שלי, כפי שאני רואה אותו, הוא לשמש מעין מתווך בין המלומד הטהור לבין ההדיוט המשכיל". מכיוון שהיה שדרן מוכר, הספרים התקבלו בהתעניינות מיד עם צאתם לאור, הצליחו מאוד ותורגמו לשפות רבות. ב-1960 הוא התפטר מה-BBC ועבר לגור בווסטמורלנד כסופר עצמאי.
ב-1961 יצא לאור ספרו: "Hannibal: Enemy of Rome", אשר עסק במצביא המפורסם חניבעל, ובלט בשל המחקר המקיף והמדוקדק שנערך לפני כתיבתו. קוטרל נסע לאורך מסלול מסע חניבעל לחצי האי האפניני ושילב את ממצאיו האישיים בספר. מנהג זה נפוץ גם בשאר ספריו של קוטלר. המבקר רקס וורנר כתב עליו: "הוא מדביק את הקורא בהתלהבותו ונותן לנו את העונג לא רק ללמוד משהו חדש אלא למצוא את התהליך כולו כמרגש כמו סיפור בלשי". ב-1965 הוא היה העורך של "אנציקלופדיה המתומצת לארכאולוגיה" (Concise Encyclopaedia of Archaeology). ב-1962 הוא התגרש מדוריס סוויין, ונישא ב-1965 לדיאנה בונאקיס, אמנית ומוזיקאית צעירה ממנו בהרבה, אשר גם ממנה התגרש ב-1968. לא היו לו ילדים משני הנישואים. הוא נפטר ב-6 באוקטובר 1974.
ספריו

The Lost Pharaohs (1950)
The Quest for Sumer (1952)
The Bull of Minos: the discoveries of Schliemann and Evans (1953)
Life Under The Pharaohs (1955)
The Mountains of Pharaoh (1956)
Seeing Roman Britain (1956)
Lost Cities (1957)
The Anvil of Civilisation (1957)
The Great Invasion (1958)
Wonders of the World (1959)
Land of the Pharaohs (1960)
Hannibal: Enemy of Rome (1961)
The Tiger of Chʻin: The Dramatic Emergence of China as a Nation (1962)
Land of the Two Rivers (1962)
Realms of Gold: A Journey in Search of the Mycenaeans (1963)
The Lion Gate: A Journey in Search of the Mycenaeans (1963)* Digs and diggers: a book of world archaeology (1964)
The Secrets of Tutankhamen's Tomb (1964)
Crete: Island of Mystery (1965)
The Quest for Sumer (1965)
The Land of Shinar (1965)
Egypt (1965)
A Guide to Roman Britain (1966)
Great Leaders of Greece and Rome (1966)
Lady of the Two Lands: Five Queens of Ancient Egypt (1967)
The Warrior Pharaohs (1968)
Madame Tussaud (1970)
The Mystery of Minoan Civilization (1971)
Reading the Past: The Story of Deciphering Ancient Languages (1971)
Lost Civilizations (1974)
All Men are Neighbours (1947)
One Man's Journey (1955)
כיכר התחבורה

| --- | --- |

כיכר התחבורה מלמעלה
 מידע כללי
 שטח:  כ-12.5 דונם
 הקמה
 תקופת הבנייה:  2014–2017 (כ־3 שנים)
 מיקום
 מדינה:  ישראל ישראל
 עיר:  מודיעין-מכבים-רעות
 אתרים:  קניון עזריאלי מודיעין  התחנה המרכזית של מודיעין  תחנת הרכבת מודיעין – מרכז  פארק ענבה
 קואורדינטות:  31°53′59″N 35°00′22″E﻿ / ﻿31.8997938°N 35.006144°E﻿ / 31.8997938; 35.006144
 he
 
כיכר התחבורה הוא צומת מרכזי ומעגל תנועה במודיעין-מכבים-רעות, הממוקם בלב העיר בסמוך לקניון עזריאלי מודיעין. הכיכר משמשת כמרכז תחבורתי ראשי, ובה נפגשים קווי אוטובוס רבים מכל רחבי העיר והארץ (התחנה המרכזית של מודיעין), וכן תחנת הרכבת מודיעין – מרכז. הכיכר הוקמה כחלק מפרויקט פיתוח נרחב של מרכז העיר מודיעין, במטרה לשפר את הנגישות התחבורתית ולצמצם את עומסי התנועה. בניית הכיכר החלה בשנת 2014 והסתיימה בשנת 2017.
מפת כיכר התחבורה במודיעין
מבנה

בלב הכיכר נמצא אולם נוסעים מרווח וממוזג, המשמש כתחנת נוסעים מרכזית עבור קווי אוטובוס רבים. סביב האולם ישנם 9 רציפים להעלאת נוסעים, וכן ספסלים מוצלים, עצים ופינות ירוקות. מעבר חצייה מוגבה מאפשר מעבר בטוח להולכי רגל בין האולם לרציפים. במעגל החיצוני של הכיכר ישנם נתיבי נסיעה לכל הכיוונים, וכן שבילי אופניים ומדרכות להולכי רגל.
לכיכר חמישה צמתים עם הרחובות הבאים: רחוב הרכבת, רחוב לב העיר, שדרות עמק זבולון, עליה משדרות חשמונאים והתחברות לשדרות חשמונאים.
מפלס תת-קרקעי:
במנהרה עוברת מסילת מודיעין–ענבה דרכה עוברות רכבות לכיוון תל אביב ולירושלים.
רציפי הרכבת של תחנת הרכבת "מודיעין מרכז" ממוקמת במפלס זה.
מפלס תחתון:
כביש של שיקוע שדרות חשמונאים, המאפשר מעבר מהיר בין צדדי העיר ללא צורך לחצות את הכיכר. הכביש עובר מתחת למפלס עליון של כיכר התחבורה.
אולם נוסעים ורציפי האוטובוסים בקווים הבינעירונים של התחנה המרכזית של מודיעין.
חניון האוטובוסים ושתי רמפות המובילות ממנו ומתחברות למפלס עליון של הכיכר.
גלריה להולכי רגל המחברת אולם נוסעים של התחנה המרכזית לאולם נוסעים של תחנת הרכבת.
משרדים של חברות אוטובוסים ומספר מתחמי עסקים.
מפלס עליון:
פרגולה דקורטיבית ורציף לאוטובוסים עירוניים.
כניסה לתחנת הרכבת
מעלית לפארק ענבה
מתחמים נוספים:
בסמוך לכיכר התחבורה נמצא קניון עזריאלי מודיעין, המציע מגוון רחב של חנויות, מסעדות ובתי קפה.
חניון תת-קרקעי גדול ומסודר זמין עבור באי הכיכר.
גן ציבורי קטן נמצא במזרח הכיכר, בסמוך לשער חשמונאים של הקניון, ומהווה מקום מנוחה מוצל ונעים. הגן מכיל מספר בריכות מים זורמים דקורטיביות שלא פועלות (נכון לקיץ 2024).
היסטוריה

בתחילת מאי 2015 נפתח לתנועה החלק המשוקע של שדרות החשמונאים אשר עובר מתחת לכיכר התחבורה.
בסוף מאי 2015 נפתח כיכר התחבורה לתנועה מלאה של 360 מעלות, כולל פתיחת כל הצמתים עם הרחובות הסמוכים.
הערות שוליים

↑  יהודה גולן, פתיחת החלק המשוקע של שדרות החשמונאים, באתר mnews,‏ 28 באפריל 2015
↑  יהודה גולן, בשבוע הבא – כיכר התחבורה תיפתח לתנועה באופן מלא, באתר mnews,‏ 19 במאי 2015
יששכר בן עמי

אין תמונה חופשית
ישככר בן עמי (14 בדצמבר 1933, קזבלנקה - 15 בינואר 2015) היה חוקר פולקלור, ישראלי יליד מרוקו, שכיהן כמרצה וחוקר בכיר באוניברסיטה העברית בירושלים. נודע, בין השאר, במחקריו על טקסי החתונה והלוויה, על הרפואה העממית היהודית, על פתגמים, בדיחות והומור.
פרטים ביוגרפיים

יששכר בן עמי נולד בקזבלנקה מרוקו כבנם של אהרן ואסתר. למד ספרות עברית ותולדות עם ישראל באוניברסיטה העברית. לאחר מכן, בשנת 1967 סיים עבודת דוקטורט בפילוסופיה בתחום האתנולוגיה והמזרחנות באוניברסיטת גטינגן בגרמניה, תחת הדרכתו של קורט ראנקה. בשנת 1973 התמנה למרצה בכיר בחוג לפולקלור יהודי והשוואתי באוניברסיטה העברית וניהל את המרכז לחקר הפולקלור באוניברסיטה העברית בירושלים.
מחקריו

יששכר בן עמי כתב מאמרים וספרים רבים בעברית, בצרפתית ובאנגלית והיה עורך של כמה ספרים בתחום הפולקלוריסטיקה והאתנולוגיה.
חלק חשוב ממחקריו הוקדשו ליחסי הגומלין בין האמונות, המנהגים והנרטיבים בפולקלור של יהדות מרוקו אותו הכיר מקרוב. עסק רבות באיסוף תיעוד אתנוגרפי שביסס את מחקריו.
ספרו "הערצת הקדושים בקרב יהודי מרוקו" היה ראשון במינו ובהיקפו והפך לרפרנס חשוב בנושא גם לחוקרים בתחום הסוציולוגיה, אנתרופולוגיה ופסיכולוגיה.

מחקר זה, שפורסם לראשונה בעברית בשנת 1984, והוא מבוסס על 10 שנות מחקר שטח ועל 1200 עדויות, כולל רשימת 656 צדיקים יהודים ממרוקו, לרבות 25 נשים, ביניהן הכי מפורסמת הייתה לאלה סוליקה, עם פירוט מקומות קבריהם והאגדות על חייהם. 90 מבין הצדיקים היהודים הוערצו כקדושים גם בקרב המוסלמים ו-36 מבין הקדושים המוסלמים נחשבו לצדיקים יהודים על ידי היהודים, ובנוסף - 14 קדושים מוסלמים זכו גם להערצת היהודים. בדרך כלל תפקיד השמירה על קברות הצדיקים הופקד בידי מוסלמים.
אחרי פרישתו הצטרף למשרד בתחום הפטנטים והזכויות לקניין הרוחני שהקימה אשתו, הביוכימאית פולינה בן עמי ברחובות בשנת 2001. לזוג נולדו שלושה ילדים ושבעה נכדים.
ספרים

1967 - Le mariage traditionnel chez les Juifs marocains
Le Judaisme Marocain - Études Ethno-culturelles, Jerusalem, 1975, pp 9-103
(החתונה המסורתית אצל יהודי מרוקו)
1970 - One Thousand and One Jewish Proverbs from Morocco
אלף פתגם ופתגם : מפי יהודי מרוקו / ירושלים : י' לוגאסי, תשנ"ו.
1972 - Book of Miracle .The Saint Daniel Shomer
(ספר הנס. הצדיק דניאל שומר)
1974 פרקים בחקר מנהגי חתונה, הוצאת מגנס, ירושלים
Le judaïsme marocain. Études ethno-culturelles Rubin Mass, Jérusalem - 1975.
(יהדות מרוקו. מחקרים אתנו-תרבותיים)
1984 - הערצת הקדושים בקרב יהודי מרוקו, הוצאת מגנס, ירושלים
1998 - Saint Veneration Among the Jews in Morocco
Raphael Patai Series,in Jewish Folklore and 
Anthropology, Detroit, Wayne State University Press,
1990 Culte des saints et pélerinages judéo-musulmans au Maroc. Maisonneuve et Larose, Paris
(פולחן הצדיקים ועליות רגל יהודיות - מוסלמיות במרוקו)
1995 - צדיקי מרוקו ונפלאותיהם, הוצאת יוסף לוגאסי, ירושלים
2000 - תפוח ההריון : סיפורי־עם מפי יהודי מרוקו, הוצאת יוסף לוגאסי, ירושלים
The Apple of Conception:Jewish Moroccan Folk Narratives
2000 - הפרח המחייה מתים:סיפורי -עם מפי יהודי מרוקו' הוצאת יוסף לוגאסי, ירושלים
בעריכתו:
1975 - (עם דב נוי) - Studies in the Cultural Life of the Jews in England (מחקרים בחיי התרבות של יהודי אנגליה)
Folklore Research Center Studies Vol. V
Series Folklore Research Center Studies
Hebrew University Magnes Press Ltd . 
כולל המאמר Death, Burial and Mourning Customs among Sephardic Jews in London (מנהגי מוות, הלוויה 
ואבל בקרב יהודים ספרדים בלונדון)
1981 - (עם שלמה מורג) מחקרי עדות וגניזה, הוצאת מגנס
1982- The Sepharadi and Oriental Jewish heritage: Studies.
מורשת יהודי ספרד והמזרח : מחקרים
Jerusalem: Magnes Press, Hebrew University,
1983 (עם יוסף דן) Studies in Aggadah and Jewish Folklore, Magnes Press Jerusalem - מחקרים באגדה ופולקלור
1991- (עם שלום זוהר) מחקרים בתרבותם של יהודי צפון-אפריקה, ועד עדת המערבים בירושלים,
יששכר בן עמי כתב את הפרק "אמונות ומנהגים" בספר "יהודי מזרח התיכון ותופן אפריקה בזמנים המודרניים"
באוניברסיטת קולומביה - בעריכת ריבה ספקטור סימון, מייקל מנחם לסקיר ושרה רגר, 2003
The Jews of the Middle East and North Africa in Modern Times
הערות שוליים

↑  "ד"ר יששכר בן עמי ז"ל | בית עלמין רחובות, הארץ, ידיעות אחרונות, מנוח | 15.01.15". מודעות אבל. 2015-01-15. נבדק ב-2017-01-29.
↑  ע. יסיף, ג. חסן-רוקם
| --- | --- |
בקרת זהויות :  NLI: 987007258457205171  LCCN: n81124878  VIAF: 64049148   WorldCat (עם VIAF): 64049148